Hvad er cash flow?
Når man taler om cash flow, taler man ikke blot om virksomhedens bundlinje. Cash flow handler også om virksomhedens indbetalinger og udbetalinger i en bestemt periode. Virksomheder, som har styr på deres cash flow, vil ofte have lettere ved at betale indkommende regninger og samtidig skabe overskud til at finansiere fremtidig vækst.
Når man taler cash flow og likviditet er det vigtigt at forstå, hvad en indbetaling og udbetaling betyder.  Når en virksomhed sælger et produkt eller ydelse, så bliver der enten generet cash (en indbetaling) eller et tilgodehavende (senere indbetaling). Dermed er der forskel på et salg og en indbetaling. Der er også forskel på omkostninger og udbetalinger. Udbetaling er når vi betaler for en omkostning eller investering, hvormed pengene forlader selskabet.  På den anden side, kan man også vælge at betale for en omkostning på et senere tidspunkt, hvilket kan forbedre selskabets cash flow og likviditet, da pengene bliver i virksomheden (og kan bruges til andet) indtil udbetalingen forekommer på et senere tidspunkt.